**ПРОТОКОЛ № 1**

Днес, 31.01.2018г., в административната сграда на Община Хитрино, с.Хитрино, в заседателната зала на Общината, се проведе заседание на комисията, назначена със Заповед № РД-492-1/28.12.2017г., изд. от кмета на Общината, за провеждане на конкурс за свободната длъжност „Юрисконсулт” в община Хитрино.

В изпълнение на разпоредбите на чл.24 и сл. от Наредбата за провеждане на конкурсите за държавни служители, преди даване на началото на решаване на теста, комисията извърши следните действия:

Определи начало на теста в 14:15ч. с продължителност до 15:00ч.

За успешно издържали теста са определени кандидатите, посочили най-малко 11 верни отговора от общо 25 въпроса в теста.

Кандидатите предварително са предупредени, че допуснатите до интервю ще бъдат уведомени допълнително за дата, час и място на провеждането му.

На кандидатите е разяснено, че при интервюто ще получат оценка по 5-степенна скала (т.е. оценки от 1 до 5).

На кандидатите е разяснено, че оценката им от теста се формира на база брой верни отговори, като един верен отговор им носи едно точка.

На кандидатите е разяснено, че при теста оценките им ще се умножават с коефициент 4.

На конкурса се явяват Айсел Февзиева Мусамединова, Катерина Стоянова Желязкова, Октан Кямил Мехмед, Наталия Атанасова Тонева и Михаела Георгиева Георгиева.

В 14:15ч. беше дадено начало на решаването на теста.

Участникът Наталия Атанасова Тонева напусна залата и се отказа от участие в конкурса непосредствено след началото на решаване на теста, без да попълни формуляр за участие и без да постави документи в двата предоставени й плика.

В 15:00ч. беше сложен край на решаването на теста.

Комисията пристъпи към разглеждане и оценяване на работата на кандидатите на 01.02.2018г. в 10.30ч. в пълен състав, а именно:

Председател: Ахмед Ахмед – Заместник- кмет в общ.Хитрино

Членове: 1. Нюртен Раим - Директор на дирекция „ФСД и ОМП” при община Хитрино;

2. Сениха Исмаил– директор на дирекция „РРХДП” при общ.Хитрино;

3. Севинч Хайри – гл.специалист „Канцелария и човешки ресурси”;

4. Борислав Геронтиев – адвокат от ШАК.

Комисията пристъпи към проверка на отговорите на кандидатите, като установи, че са предадени четири запечатани плика с ненарушена цялост, всеки от които съдържащ и допълнителен по- малък плик, също запечатан и с ненарушена цялост.

Пристъпи се към разглеждане на отговорите.

Кандидатът Айсел Февзиева Мусамединова е отговорила правилно на 17 въпроса и получава 68 точки.

Кандидатът Катерина Стоянова Желязкова е отговорила правилно на 11 въпроса и получава 44 точки.

Кандидатът Октан Кямил Мехмед е отговорил правилно на 20 въпроса и получава 80 точки.

Кандидатът Михаела Георгиева Георгиева е отговорил правилно на 14 въпроса и получава 56 точки.

Предвид предварително обявените от комисията критерии за определяне на резултатите, при които кандидатите се считат за успешно издържали теста, КОМИСИЯТА РЕШИ:

Допуска до интервю кандидатите Айсел Февзиева Мусамединова, Катерина Стоянова Желязкова, Октан Кямил Мехмед и Михаела Георгиева Георгиева.

Не допуска до интервю Наталия Атанасова Тонева, т.к. същата не е отговорила на нито един въпрос.

На осн.чл.28, ал.2 от Наредбата за провеждане на конкурсите за държавни служители, Комисията оповести, че интервюто с четиримата допуснати кандидати ще се проведе на 08.02.2018г. от 14:30ч. в сградата на община Хитрино, на адрес: с.Хитрино, ул.”Възраждане” № 45.

Кандидатите да бъдат уведомени чрез писмено съобщение, в т.ч. чрез електронна поща, за датата, часа и мястото на провеждане на интервюто.

В 11.30ч. заседанието на комисията беше закрито.

**ПРЕДСЕДАТЕЛ:**

**\_\_\_\_\_\_\_\_\_\_\_\_\_\_\_\_\_**

**ЧЛЕНОВЕ:**

**1.\_\_\_\_\_\_\_\_\_\_\_\_\_\_\_ 2.\_\_\_\_\_\_\_\_\_\_\_\_\_\_\_ 3.\_\_\_\_\_\_\_\_\_\_\_\_\_\_\_**

**4.\_\_\_\_\_\_\_\_\_\_\_\_\_\_\_**